'  Betti Alveri käevõrul uus omanik    Ave Alavainu andis kolmapäeval 09.09.09 Kärdlas peetud Kahaneva Kuu festivalil Elo Viidingule üle naisluuletajalt naisluuletajale pärandatava käevõru. "Käevõru omanikuks võib saada kas naisluuletaja või kui väärset naisluuletajat pole, meesluuletaja abikaasa, sest Betti Alverile kinkis ju käevõru Johannes Vares-Barbaruse abikaasa Emilie tema noorpõlve loomingu tunnustusena," selgitas Alavainu. "Olen Elo arenguid jälginud algusest peale. Ta võis siis olla 16-17aastane, praegu on ta 35, parimas loomeeas ja juba liiga paljugi jõudnud," põhjendas Alavainu. Temale on see bütsantsi päritolu, pronksivalust, kiivrikujuliste kaunistustega, araabia ornamendiga käevõru kuulunud viimased tosin aastat ning selle järgmise omaniku, Elo Viidingu, kelle loojanimeks olnud ka Elo Vee, on ta tegelikult paika pannud juba 12. novembril 1997 koostatud testamendis.    (Hiiu leht 11.09.09)    Väga õige valik!  Ja kuidagi kindlalt ja rahulikult kulgeb elu läbi võru ja inimeste kokkupuudutuste.